Қордай аудандық Қоғамдық кеңестің бірінші жартыжылдығына арналған жұмыс жоспарына сәйкес үстіміздегі жылдың бірінші тоқсанында 3 отырыс өткізіліп, бірнеше мәселелер қаралды.
Бірінші отырыста аудандық Қоғамдық кеңестің 2024 жылдың бірінші жартыжылдығына арналған  іс-жоспары бекітіліп, кеңес мүшелеріне нақты тапсырмалар берілді. 
Екінші отырыс 23 ақпанында өткізілді, отырыста 2 мәселе қаралды, олар жергілікті полиция қызметінің аудан көлемінде қоғамдық тәртіп пен қылмыстың алдын алу бағытында атқарылған жұмыстары және халық тұтынатын азық-түлік тауарларының бағасын  тұрақтандыру бойынша атқарылған  жұмыстарды зерделеудің нәтижесі қаралып, отырыс нәтижесінде тиісті шешімдер қабылданды.
Бірінші мәселе бойынша  АПБ-нің бастығы А.Қарымсақовқа аудан аймағында қоғамдық тәртіпті сақтау, қоғамдық қауіпсіздікті қамтамасыз ету, қылмыстар мен әкімшілік тәртіп бұзушылықтарды ашу, алдын алу және тоқтату, қылмыстарды ашу, анықтау бойынша профилактикалық іс-шараларды жандандыру, жол қатынасы кауіпсіздігін қамтамасыз етуді мемлекеттік қадағалау, бақылауды күшейту, кәмелеттік жасқа  толмағандар арасындағы қараусыздықты және  құқық бұзушылықты ашу және тоқтату жөнінде тиісті мекеме басшыларымен бірге іс-шаралар қабылдауды және құқықбұзушылықтың алдын алу бойынша жұмыстарды белсенді ұйымдастыруды,  ҚР «Отбасылық тұрмыстық зорлық-зомбылықтың алдын алу туралы» заңына сәйкес отбасылық тұрмыстық қарым-қатынаста орын алған қылмыстың алдын алу жұмыстары  күшейтуді, мүліктік қылмыстарды, оның ішінде пәтер, ұялы телефон  ұрлығын  болдырмау іс-шараларын жүргізу  ұсынылды.
Сонымен қатар, Жамбыл облысы ТЖД Қордай ауданының төтенше                                             жағдайлар бөлімі РММ басшысы Қ. Иманқұловқа халықты су тасқыны қаупі, су басу және эвакуациялау кезеңдегі іс-қимыл ережелері туралы кеңінен хабардар етуді, халықпен кері байланыс орнатып, олардың өтініштерін қарау жүктелді.
[bookmark: _GoBack]Екінші қаралған мәселе бойынша – Халық  тұтынатын азық-түлік тауарларының бағасын  тұрақтандыру бойынша атқарылған  жұмыстарды зерделеудің нәтижесі бойынша  ауданда әлеуметтік маңызы бар азық-түлік тауарлардың  бағасын  негізсіз  өсуін және тауардың сауда үстемесі 10-15% аспауын зерделеу мақсатында Сарыбұлақ ауылдық округіндегі «Ақәділ» және «Милана» дүкендеріне, Бетқайнар ауылдық округіндегі «Карина» дүкеніне,  Әлжан ана ауылдық округіндегі «Ақмаржан» және «ТПС» дүкендеріне зерделеу жұмыстары жүргізілді. Дүкендердің ешқайсысында тауарлардың жүкқұжаттары жоқ, сонымен қатар, тауарларда бағалары қойылған белгі жоқ, кейбірінде тіпті бақылау кассалық аппараттары жоқ болып шықты. 
Кеңес отырысының нәтижесінде халық тұтынатын әлеуметтік маңызы бар азық-түлік тауарларының бағасы шекті мөлшерден асып кетпеуін бақылау аудандық кәсіпкерлер бөліміне тапсырылып, бұл жұмысты бірге жүйелі түрде жүргізу ұсынылды. 
Үшінші отырыс 4 наурызда өткізіліп,  күн тәртібінде 3 мәселе қаралды. 
Бірінші мәселе – Қордай аудандық электр тарату жүйесі, «Қордай су» мекемесі және «Қордай газ» шаруашылықтарының 2024 жылға бекітілген тарифтері туралы. Аудан тұрғындары үшін аса маңызды бұл сұрақтар төңірегінде кеңес мүшелері бірқатар зерделеу жұмыстарын жүргізді.
Отырыс барысында кеңес мүшелері тарапынан тарифтердің өзгеруі, есептегіш құралдарды ауыстыру, оларға төлем, ескірген бағаналарды ауыстыру және өзге де өзекті мәселелер бойынша сұрақтар қойылып, нақты жауаптар алынды. 
Екінші мәселесі бойынша Қордай ауданы әкімдігінің спорт бөлімі бойынша мемлекеттік көрсетілетін қызметтердің сапасын зерделеудің нәтижесі қаралып, кемшіліктер бойынша  нақты шешім қабылданды. Атап айтқанда, Қордай ауданы әкімдігінің спорт және дене шынықтыру бөлімінің басшысына мемлекеттік көрсетілетін қызметке жауапты маманды бұйырықпен бекітуді, жауапты маманның біліктілігін арттыру курсынан өткізуді қамтамасыз етуді,  мемлекет көрсетілетін қызметтің танымалдығын арттыру үшін барынша әлеуметтік желілілер мен БАҚ беттерінде  мақалалардың жариялануын қамтамасыз етуді және  Қағидаларға қолжетімділікті қамтамасыз ету мақсатында көрнекі жерлерге QR код арқылы өтуін қамтамасыз етуді мүмкіндігі шектеулі азаматтарға қолайлы орта жасау, оның ішінде пандус болмаған жағдайда, шақыру нүктесін орнатуды ұсынылды. Сонымен қатар, анықталған кемшіліктерге байланысты спорт бөлімінің жауапты қызметкерінің жауапкершілігін қарау ұсынылды. Қордай ауданы әкімі аппаратының мемлекеттік-құқықтық жұмысы бөлімшесінің басшысына спорт бөлімі отырған кабинеттерге ағымды жөндеу жұмыстарын жүргізу немесе басқа қолайлы жерге ауыстыру, жұмысқа қажетті материалдармен қамтамасыз ету бойынша  ұсыныс берілді.
Үшінші мәселесі бойынша аудандағы білім бөлімінің кешкі мектебін зерделеу жұмыстарыңың нәтижесі қаралап, тиісті шешім қабылданды. 
Қоғамдық кеңес қарауына ұсынылған нормативтік құқықтық актілерінің жобаларын қарау  бойынша 8 құжат тапсырылып, ұсынымдар берілді.  2024 жылдың жоспарына сәйкес барлығы 3 отырыс өткізіліп, 5 мәселе қаралып, шешімдер шығарылып, ұсынымдар берілді, жобаларды қарау кезінде заңнамалық мерзімдер  сақталды. 
Сонымен қатар, жоспарға сәйкес қаралған мәселелер  аудандық маслихат аппаратының арнайы сайтында, Facebook және www.kazkenes.kz, интернет порталына (жұмыс жоспары, аудандық қоғамдық кеңес мүшелерінің тізімі,  хаттамалар, фото- отчеттар)  орналастырылды.
Аудандық қоғамдық кеңес атқарылған жұмыстары туралы және  Қоғамдық  кеңес қызметінің мақсаты қоғамдық маңызы бар мәселелер бойынша азаматтық қоғамның пікірін білдіру болып табылатынын  ескере отырып, аудандық  Қоғамдық кеңес азаматтарға қоғамдық консультациялар ұйымдастыру жоспарланды және  өткізу кестесі әзірленді және осы мәселелер бойынша аудандық қоғамдық-саяси «Қордай шамшырағы» - «Кордайский маяк» газетіне   8 мақала жарияланды. 
Қоғамдық кеңестің қарауына 4 жеке тұлғалардан келіп түскен арыз–шағымдар тиісті мекемелерге жіберіліп және түсіндіру жұмыстары жүргізіліп, олардың өтініштері қанағаттандырылды.	

